האם אפשר להשאיר את המצלמה בתוך הרכב?
ברגע שהתקנתם את המצלמה, אין שום צורך להוציא אותה מהאוטו, אלא אם כן אתם רוצים לחבר אותה למחשב הביתי שלכם. גם כשהמכונית שלכם חונה, המצלמה יכולה להמשיך לתעד את כל מה שמתרחש ולזהות כל אירוע חריג.
he
האם אפשר להשתמש בסמארטפון בתור מצלמה לרכב?
על הנייר, הטלפון החכם שלכם יכול להיראות כמו תחליף ראוי, אבל הוא לא בדיוק יספק את הסחורה במציאות: הסמארטפון לא מעניק זווית צילום רחבה או מגיע עם חיישן פגיעה לתיעוד אוטומטי של אירוע חריג.
he
האם המצלמה פועלת מסביב לשעון?
כן, המצלמה יכולה לספק צילום רציף. דגמים עם הקלטה מחזורית מוחקים בצורה אוטומטית סרטונים ישנים שאתם בכלל לא צריכים כדי לפנות מקום לצילומים חדשים.
he
האם זה חוקי לשים מצלמה ברכב?
בישראל אין שום בעיה להתקין מצלמת דרך ברכב הפרטי שלכם. במדינות אחרות יש כמה הגבלות על שימוש במצלמות האלה, אבל מדובר בעיקר בבעיות של מעקב סמוי והגנה על פרטיות המצולמים. בשוויץ למשל, אסור להתקין מכשירי צילום באוטו.
he
האם מצלמה לרכב יכולה לעזור במקרה של דוח תנועה או תביעת ביטוח לא מוצדקים?
ועוד איך! אם חטפתם דוח מסיבה לא מוצדקת או שיש לכם בעיות בגלל תאונה שבכלל לא התרחשה באשמתכם, אחת הדרכים הבטוחות והיעילות ביותר להוכיח את חפותכם היא להציג סרטון וידאו שמוכיח שאתם צודקים. תוכלו להתווכח עם השוטר או נציג חברת הביטוח עד מחר, אבל ברגע שיש לכם הוכחה חותכת ביד שלא עברתם על חוקי התנועה, אף אחד לא יוכל לבוא אליכם בטענות ולהמשיך להטריד אתכם, וזה יכול לחסוך לכם המון כסף ופסילות רישיון.
he
האם מצלמה לרכב מרוקנת את המצבר ברכב?
ממש לא. המצלמות האלה מגיעות עם סוללה מובנית שנטענת באופן רצוף באמצעות חיבור לשקע המצית באוטו שלכם. כשהאוטו חונה, מקור המתח להפעלת המצלמה מגיע מהסוללה הפנימית בתוך המכשיר. בשום מקרה, היא אינה מרוקנת את המצבר של האוטו.
he
האם סרטון שתועד בעזרת מצלמה לרכב יכול לשמש כראייה בבית המשפט?
כן, צילום של מצלמה לרכב זאת ראייה קבילה ולגיטימית לגמרי שתוכלו להציג בדיון משפטי. למעשה, מדובר באחת הדרכים הכי טובות להוכיח את חפותכם או להצביע על אדם אחר שפגע במכונית שלכם וברח מהמקום.
he
כמה שעות אפשר להקליט על כרטיס זיכרון בנפח של 32GB?
כרטיס זיכרון בגודל 32GB יספיק לסרטונים באורך 4-5 שעות. המצלמה תמשיך לתעד בזכות היכולת למחוק אוטומטית את הצילומים הישנים יותר ולהעלות חדשים במקומם.
he
מה זה צילום לילה?
כדי שלא תצטרכו לרכוש מצלמת אינפרא-אדום נפרדת, מצלמות מסוימות מספקות צילום איכותי וברור גם בשעות הערב ובתאורה גרועה.
he
מהי תוחלת החיים של הסוללה המותקנת במצלמה לרכב?
סוללה ממוצעת מחזיקה בדרך כלל שנה עד שנתיים לפני שתצטרכו להחליף אותה. משך פעולת הסוללה אינו ארוך ולכן מומלץ להסתמך על החיבור הקבוע לשקע המצת.
he